Tarybos reglamentas (EB) Nr. 1575/2001
2001 m. birželio 25 d.
dėl Ketvirtojo protokolo, nustatančio žvejybos sąlygas, numatytas Susitarime dėl žuvininkystės tarp Europos ekonominės bendrijos ir Danijos Vyriausybės bei Grenlandijos Autonominės Vyriausybės, sudarymo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį kartu su jos 300 straipsnio 2 dalimi ir 3 dalies pirmąja pastraipa,
atsižvelgdami į Komisijos pasiūlymą [1],
atsižvelgdama į Europos Parlamento nuomonę [2],
kadangi:
(1) Pagal Susitarimo dėl žvejybos tarp Europos ekonominės bendrijos ir Danijos Vyriausybės bei Grenlandijos Autonominės Vyriausybės [3] 2 straipsnio 1 dalį ir 6 straipsnį šalys derybų metu sutarė dėl Ketvirtojo protokolo, nustatančio žvejybas sąlygas, numatytas minėtame Susitarime, kurios įsigalios pasibaigus Trečiojo protokolo taikymo laikotarpiui.
(2) Po šių derybų 2000 m. rugsėjo 13 d. buvo parafuotas naujasis Protokolas.
(3) Pagal naująjį Protokolą Bendrijos žvejai galės žvejoti Grenlandijos jurisdikcijai priklausančiuose vandenyse nuo 2001 m. sausio 1 d. iki 2006 m. gruodžio 31 d.
(4) Bendrija yra suinteresuota patvirtinti šį Protokolą,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Ketvirtasis protokolas, nustatantis žvejybos sąlygas, numatytas Susitarime dėl žuvininkystės tarp Europos ekonominės bendrijos ir Danijos Vyriausybės bei Grenlandijos Autonominės Vyriausybės.
Šio protokolo tekstas pridedamas prie šio reglamento.
2 straipsnis
Tarybos pirmininkas įgaliojamas paskirti asmenis, įgaliotus pasirašyti Bendriją įpareigojantį Protokolą.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2001 m. birželio 25 d.